
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 90 

12 Ιουνίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 68 
Περί κανονισμού αλιείας στους κόλπους 
Θεσσαλονίκης και Θερμαϊκό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 10 του ν.δ. 420/1970 «Αλιευτικός Κώ- 
διξ» (ΦΕΚ 27 Α'), όπως αυτό αντικαταστάθηκε με την 
παράγραφο 2 του άρθρου 3 του ν. 1740/1987 «Αξιο¬ 
ποίηση και προστασία κοραλλιογενών σχηματισμών, 
ιχθυοτρόφων υδάτων, υδατοκαλλιεργειών και άλλες 
διατάξεις» (ΦΕΚ 221 Α') και τροποποιήθηκε με την 
παράγραφο 1 του άρθρου 9 του ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νο¬ 
μικών προσώπων εποπτείας του και άλλες διατάξεις» 
(ΦΕΚ 70 Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

2. Την υπ’ αριθμ. 147/19.1.2009 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στους Υφυπουργούς 
Αγροτικής Ανάπτυξης και Τροφίμων Κωνσταντίνο Κιλ- 
τίδη και Μιχαήλ Παπαδόπουλο» (ΦΕΚ 67 Β'). 

3. Τον Κανονισμό (ΕΚ) υπ’ αριθμ. 1967/2006 του Συμ¬ 
βουλίου της 21ης Δεκεμβρίου 2006, «σχετικά με μέτρα 
διαχείρισης για τη βιώσιμη εκμετάλλευση των αλιευτι¬ 
κών πόρων στη Μεσόγειο θάλασσα, την τροποποίηση 
του Κανονισμού (ΕΟΚ) υπ’ αριθμ. 2847/93 και την κατάρ¬ 
γηση του Κανονισμού (ΕΚ) υπ’ αριθμ. 1626/94» (ΕΕΙ 409), 
όπως αντικαταστάθηκε με το διορθωτικό (ΕΕΤ 36). 

4. Την υπ’ αριθμ. 247/2008 γνωμοδότηση του Συμβου¬ 
λίου Αλιείας. 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

6. Την υπ’ αριθμ. 84/2009 γνωμοδότηση του Συμβουλί¬ 
ου της Επικράτειας, μετά από πρόταση του Υφυπουργού 
Αγροτικής Ανάπτυξης και Τροφίμων, αποφασίζουμε: 


Αρθρο 1 

Πεδίο εφαρμογής 

Οι διατάξεις του παρόντος κανονισμού έχουν εφαρ¬ 
μογή στους κόλπους: 

α) Θεσσαλονίκης, ο οποίος διαχωρίζεται από το Θερ¬ 
μαϊκό κόλπο με τη νοητή γραμμή που ενώνει το ακρω¬ 
τήριο Μεγάλου Εμβόλου με το Φάρο Κάβουρα και 
β) Θερμαϊκό, ο οποίος βρίσκεται μεταξύ της ανωτέρω 
νοητής γραμμής και της γραμμής που ενώνει το ακρω¬ 
τήριο Κασσάνδρας με το Φάρο Στομίου. 

Άρθρο 2 

Επιτρεπόμενα εργαλεία και μέθοδοι άσκησης αλιείας 

1. Στους κόλπους που αναφέρονται στο άρθρο 1, επι¬ 
τρέπεται η επαγγελματική αλιεία αποκλειστικά με τα 
παρακάτω αλιευτικά εργαλεία και μεθόδους: 

α) Μηχανότρατες, 
β) Κυκλικά δίχτυα (γρι-γρι). 
γ) Δίχτυα. 

δ) Παραγάδια και άλλα αγκιστρωτά εργαλεία, 
ε) Ιχθυοπαγίδες. 

στ) Εργαλεία για την αλιεία οστράκων, 
ζ) Εργαλεία για την αλιεία δολωμάτων, 
η) Πυροφάνι. 

2. Οι υφιστάμενες για κάθε εργαλείο και μέθοδο αλι¬ 
είας γενικές και ειδικές διατάξεις εφαρμόζονται, όπως 
κάθε φορά ισχύουν, και για τη διενέργεια αλιείας στους 
κόλπους Θεσσαλονίκης και Θερμαϊκό, με την επιφύλαξη 
των αναφερομένων στα επόμενα άρθρα. 

Άρθρο 3 

Αλιεία με μηχανότρατες 

1. Η αλιεία με μηχανότρατες απαγορεύεται καθ’ όλη 
τη διάρκεια του έτους: 

α) Εντός του κόλπου Θεσσαλονίκης και στο συνε¬ 
χόμενο με αυτόν τμήμα του Θερμαϊκού κόλπου, που 
βρίσκεται εσωτερικά της νοητής γραμμής που ενώνει 
το ακρωτήριο Επανομής με το ακρωτήριο Αθερίδας. 

β) Σε απόσταση μικρότερη των τριών (3) ναυτικών 
μιλίων από τις ακτές του Θερμαϊκού κόλπου ή σε από¬ 
σταση από την ακτή μέχρι την ισοβαθή των πενήντα 
(50) μέτρων, στην περίπτωση που το βάθος αυτό συνα- 
ντάται σε μικρότερη απόσταση από την ακτή, σε καμία 
περίπτωση όμως σε απόσταση μικρότερη των δύο (2) 
ναυτικών μιλίων από τις ακτές. 

2. Η αλιεία με τα ανωτέρω όργανα επιτρέπεται στο 
Θερμαϊκό κόλπο, με την επιφύλαξη των εκάστοτε ισχυ- 
ουσών αποφάσεων, με τις οποίες ορίζονται οι θαλάσσι¬ 
ες περιοχές της Ελληνικής Επικράτειας με υποθαλάσσια 
λιβάδια Ποσειδωνίας. 

Αρθρο 4 

Αλιεία με κυκλικά δίχτυα (γρι-γρι) 

1. Στον κόλπο Θεσσαλονίκης η αλιεία με κυκλικά δί¬ 
χτυα (γρι-γρι ημέρας και νύχτας) απαγορεύεται καθ’ 
όλη τη διάρκεια του έτους. 

2. Στο Θερμαϊκό κόλπο η αλιεία με κυκλικά δίχτυα 
(γρι-γρι ημέρας) απαγορεύεται: 

α) Σε ολόκληρο τον κόλπο κατά τους μήνες Ιούνιο, 
Ιούλιο και Αύγουστο κάθε έτους. 

β) Στο τμήμα που βρίσκεται εσωτερικά της νοητής 
γραμμής που ενώνει το Φάρο Κάβουρα με το ακρωτήριο 
Αθερίδας κατά το χρονικό διάστημα από την 1η Φεβρου¬ 
άριου μέχρι και την 30η Νοεμβρίου κάθε έτους. 

γ) Στο τμήμα που βρίσκεται εσωτερικά της νοητής 
γραμμής που ενώνει το Φάρο Κάβουρα με το ακρωτήριο 
Αθερίδας καθώς και στις εκβολές του ποταμού Πηνειού 
σε βάθη μικρότερα των είκοσι (20) μέτρων καθ’ όλη τη 
διάρκεια του έτους. 

3. Σε περίπτωση παραβίασης των διατάξεων της προ¬ 
ηγούμενης παραγράφου, ανακαλείται αμέσως η άδεια 
αλιείας του σκάφους για τρεις (3) μήνες, σύμφωνα με 
τη διαδικασία που προβλέπεται από το άρθρο 11 του 
ν.δ. 420/1970 (ΦΕΚ 27 Α'), όπως ισχύει. 

4. Στο Θερμαϊκό κόλπο η αλιεία με κυκλικά δίχτυα 
(γρι-γρι νύχτας) απαγορεύεται στο τμήμα που βρίσκεται 
εσωτερικά της νοητής γραμμής που ενώνει το ακρω¬ 
τήριο Επανομής με το ακρωτήριο Αθερίδας κατά τους 
μήνες Ιούλιο και Αύγουστο κάθε έτους. 

5. Σε όλο το Θερμαϊκό κόλπο απαγορεύεται, καθ’ όλη 
τη διάρκεια του έτους, η αλιεία με κυκλικά δίχτυα (γρι- 
γρι ημέρας και νύχτας) σε απόσταση μικρότερη των 
τριακοσίων (300) μέτρων από την ακτή ή σε απόσταση 
από την ακτή μέχρι την ισοβαθή των πενήντα (50) μέ¬ 
τρων, στην περίπτωση που το βάθος αυτό συναντάται 
σε μικρότερη απόσταση από την ακτή. 

6. Τα κυκλικά δίχτυα (γρι-γρι ημέρας και νύχτας) δεν 
τοποθετούνται σε βάθη μικρότερα από το 70% του 
συνολικού κατακόρυφου ύψους τους. 

7. Η αλιεία με τα ανωτέρω όργανα, επιτρέπεται στο 
Θερμαϊκό κόλπο, με την επιφύλαξη των εκάστοτε ισχυ- 
ουσών αποφάσεων, με τις οποίες ορίζονται οι θαλάσσι¬ 
ες περιοχές της Ελληνικής Επικράτειας με υποθαλάσσια 
λιβάδια Ποσειδωνίας. 

Αρθρο 5 
Αλιεία με δίχτυα 

1. Στους κόλπους Θεσσαλονίκης και Θερμαϊκό επιτρέ¬ 
πεται η αλιεία με δίχτυα ως εξής: 

α) Τα στατικά δίχτυα πρέπει να έχουν άνοιγμα ματιών 
τουλάχιστον τριάντα έξι (36) χιλιοστόμετρα μετρούμενα 
κατά τη διαγώνιο, με εξαίρεση το δίχτυ που χρησιμοποι¬ 
είται για την αλιεία σαρδέλας που μπορεί να έχει άνοιγ¬ 
μα ματιών τουλάχιστον δέκα έξι (16) χιλιοστόμετρα. 

β) Τα καλαμωτά δίχτυα πρέπει να έχουν άνοιγμα μα¬ 
τιών σαράντα (40) χιλιοστόμετρα μετρούμενα κατά τη 
διαγώνιο. 

γ) Τα δίχτυα που χρησιμοποιούνται για αλιεία με την 
μέθοδο της κουλούρας, σύμφωνα με τις ισχύουσες δι¬ 
ατάξεις. 


Το ύψος των διχτύων των ανωτέρω περιπτώσεων α, 
β και γ, καθορίζεται σύμφωνα με τις ισχύουσες κάθε 
φορά εθνικές και κοινοτικές διατάξεις. 

2. Στον κόλπο Θεσσαλονίκης και στο συνεχόμενο με 
αυτόν τμήμα του Θερμαϊκού κόλπου, που βρίσκεται 
εσωτερικά της νοητής γραμμής που ενώνει τον Φάρο 
Κάβουρα με το Ακρωτήριο Αθερίδας, απαγορεύεται από 
την 10η Ιουλίου μέχρι και την 10η Σεπτεμβρίου κάθε 
έτους, η αλιεία με στατικά δίχτυα, μονωμένα με άνοιγμα 
ματιού μικρότερου των σαράντα τεσσάρων (44) χιλιο¬ 
στομέτρων μετρούμενο κατά τη διαγώνιο. 

3. Στους κόλπους Θεσσαλονίκης και Θερμαϊκό απαγο¬ 
ρεύεται η αλιεία με δίχτυα καλαμωτά κατά τους μήνες 
Ιούνιο και Ιούλιο κάθε έτους. 

4. Στον κόλπο Θεσσαλονίκης και στο συνεχόμενο με 
αυτόν τμήμα του Θερμαϊκού κόλπου που βρίσκεται εσω¬ 
τερικά της νοητής γραμμής που ενώνει το ακρωτήριο 
Επανομής με τον Φάρο Στομίου απαγορεύεται η αλιεία 
γαρίδων κατά το χρονικό διάστημα από την 10η Ιουλίου 
μέχρι και την 10η Σεπτεμβρίου κάθε έτους. 

Αρθρο 6 

Αλιεία με τη χρησιμοποίηση φωτός 

1. Με τη χρησιμοποίηση φωτός απαγορεύεται: 

α) Η αλιεία με οποιοδήποτε εργαλείο καθ’ όλη τη 
διάρκεια του έτους στον κόλπο Θεσσαλονίκης. 

β) Η αλιεία γαρίδων στο Θερμαϊκό κόλπο κατά το 
χρονικό διάστημα από την 1η Ιανουάριου μέχρι και την 
10η Ιουλίου και από την 11η Σεπτεμβρίου μέχρι και την 
30η Σεπτεμβρίου κάθε έτους. 

2. Απαγορεύεται για κάθε αλιευτικό σκάφος η χρήση 
περισσοτέρων της μιας αυτόματων φωτιστικών συσκευ¬ 
ών, που χρησιμοποιείται για την αλιεία γαρίδων στο 
Θερμαϊκό κόλπο. 

3. Για την εφαρμογή των διατάξεων του παρόντος 
στην έννοια «φως» περιλαμβάνεται και η χρησιμοποίηση 
οποιοσδήποτε υποβρύχιας φωτεινής δέσμης. 

Άρθρο 7 

Αλιεία με ιχθυοπαγίδες - Αλιεία οστράκων 
και δολωμάτων 

1. Η αλιεία με ιχθυοπαγίδες διενεργείται σύμφωνα με 
τις διατάξεις του π.δ. 157/2004 (ΦΕΚ 166 Α') και τους 
ακόλουθους πρόσθετους περιορισμούς: 

α) Κάθε αλιευτικό σκάφος μπορεί να φέρει και να 
χρησιμοποιεί μέχρι πεντακόσια (500) ζεύγη κυλινδρικών 
ή κωνικών δικτυωτών σάκων (βολκοί, νταούλια) ή μέχρι 
τριακόσιους (300) σφαιροειδείς κλωβούς (κοφινέλλα, 
κιούρτοι) ή παραλληλεπίπεδους κλωβούς (παγίδες). 

β) Απαγορεύεται η αλιεία με ιχθυοπαγίδες εσωτερικά 
της νοητής γραμμής που ενώνει το ακρωτήριο Καρά- 
μπουρνο με το ακρωτήριο Ποσείδι. 

γ) Απαγορεύεται η αλιεία με άκαμπτους κυλινδροει¬ 
δείς θαλάμους (κιούπια) στους κόλπους Θεσσαλονίκης 
και Θερμαϊκό, καθ’ όλη τη διάρκεια του έτους. 

δ) Κατά παρέκκλιση των διατάξεων του π.δ. 157/2004, 
απαγορεύεται η αλιεία με βολκούς στους κόλπους Θεσ¬ 
σαλονίκης και Θερμαϊκό κατά τους μήνες Ιούλιο και 
Αύγουστο κάθε έτους, καθώς και η αλιεία με το ανω¬ 
τέρω εργαλείο σε βάθη μικρότερα από δύο (2) μέτρα 
και με άνοιγμα ματιών τριάντα έξι (36) χιλιοστόμετρα 
μετρούμενα κατά τη διαγώνιο. 

2. Επιτρέπεται η αλιεία οστράκων του είδους ϊ/θηυε 
ϊ/αιτυοοεα (κυδώνι) στους κόλπους Θεσσαλονίκης και 

Θερμαϊκό κατά τον μήνα Αύγουστο, κατά παρέκκλιση 
των διατάξεων του άρθρου 2 του π.δ. 86/1998 (ΦΕΚ 
78 Α'), όπως αντικαταστάθηκε με το άρθρο 1 του 
π.δ. 227/2003 (ΦΕΚ 198 Α'). 

3. Η αλιεία δολωμάτων διενεργείται σύμφωνα με τις 
ισχύουσες διατάξεις. 

Άρθρο 8 

Αλιεία με ημιμόνιμα αλιευτικά εργαλεία (θυννεία) 

1. Στο Θερμαϊκό κόλπο, επιτρέπεται η εγκατάσταση 
σταθερών ημιμόνιμων συλληπτικών εργαλείων (θυννεία) 
εγκατεστημένων σε βάθη από έξι (6) έως δώδεκα (12) 
μέτρα (κεντρική εγκατάσταση) και σε απόσταση μεταξύ 
τους όχι μικρότερη από δύο χιλιάδες (2.000) μέτρα. 

2. Τα δίχτυα απλάδια που χρησιμοποιούνται στην 
κύρια εγκατάσταση του θυννείου δεν επιτρέπεται να 
έχουν άνοιγμα ματιού μικρότερο από είκοσι (20) χιλι¬ 
οστόμετρα, μετρούμενο κατά τη διαγώνιο. Τα δίχτυα 
απλάδια που χρησιμοποιούνται στον οδηγό (γυαλόπανο 
ή δρόμο ή γκερεμέ) δεν επιτρέπεται να έχουν άνοιγμα 
ματιού μικρότερο από ογδόντα (80) χιλιοστόμετρα, με¬ 
τρούμενο κατά τη διαγώνιο. 

3. Σε κάθε θυννείο χρησιμοποιούνται ταυτόχρονα μέ¬ 
χρι δύο (2) οδηγοί, οι οποίοι τοποθετούνται ένας προς 
την ακτή και ένας προς το πέλαγος. Ο οδηγός προς την 
ακτή τοποθετείται τουλάχιστον σε απόσταση πενήντα 
(50) μέτρων από αυτή. Ο οδηγός προς το πέλαγος το¬ 
ποθετείται σε απόσταση μέχρι τριακόσια (300) μέτρα 
από την ακτή. 

4. Τα θυννεία σημαίνονται ως εξής: 

α) Κατά την ημέρα: Με πέντε (5) τουλάχιστον κωνικούς 
σημαντήρες χρώματος κίτρινου με τη μορφή του κώ¬ 
νου να βρίσκεται εκατόν πενήντα εκατοστά του μέτρου 
(150οπι) επάνω από την επιφάνεια της θάλασσας. Οι 
σημαντήρες τοποθετούνται σε απόσταση πενήντα (50) 
μέτρων περιμετρικά από το θυννείο και πενήντα (50) 
μέτρων μεταξύ τους. 

β) Κατά τη νύχτα: Με τέσσερις (4) τουλάχιστον φα¬ 
νούς, χρώματος κίτρινου, οι οποίοι είναι ορατοί από 
απόσταση τουλάχιστον διακοσίων (200) μέτρων και 
τοποθετούνται επάνω στους πασσάλους. 

γ) Στο θυννείο, ο οδηγός του οποίου τοποθετείται 
προς το πέλαγος, σημαίνεται με δύο επιπλέον σημα¬ 
ντήρες από την κύρια εγκατάσταση. 

5. Απαγορεύεται η αλιεία με κάθε μέσο και εργαλείο 
περιμετρικά και σε απόσταση διακοσίων (200) μέτρων 
από την λειτουργία μόνιμων αλιευτικών εγκαταστάσεων 
(θυννεία). 

Άρθρο 9 

Ερασιτεχνική Αλιεία 

1. Στους κόλπους Θεσσαλονίκης και Θερμαϊκό επιτρέ¬ 
πεται η ερασιτεχνική αλιεία, σύμφωνα με τις διατάξεις 
του π.δ. 373/1985 (ΦΕΚ 131 Α'), όπως τροποποιήθηκε και 
ισχύει, την κοινοτική νομοθεσία καθώς και τις διατάξεις 
του παρόντος διατάγματος που αφορούν την επαγγελ¬ 
ματική αλιεία. 

2. Κατά παρέκκλιση των διατάξεων του π.δ. 373/1985, 
όπως τροποποιήθηκε και ισχύει, για την διενέργεια ερα¬ 
σιτεχνικής αλιείας, ισχύουν τα εξής: 

α) Η αλιευόμενη ποσότητα ανά σκάφος δεν επιτρέπε¬ 
ται να υπερβαίνει τα τρία (3) κιλά ψάρια ή κεφαλόποδα 
κατά το εικοσιτετράωρο. 


β) Κάθε ερασιτέχνης ψαράς που αλιεύει από την ακτή 
επιτρέπεται να αλιεύει μέχρι τρία (3) κιλά ψάρια ή κε¬ 
φαλόποδα κατά το εικοσιτετράωρο. 

γ) Η αλιεία με ψαροντούφεκο και η αλιεία με καμάκι, 
με ή χωρίς τη χρήση φωτός, απαγορεύεται. 

Άρθρο 10 

Ρύθμιση της αλιείας εγγύς των εκβολικών 
οικοσυστημάτων και εγγύς εγκαταστάσεων 
οστρακοκαλλιεργειών 

1. Απαγορεύεται η αλιεία καθ’ όλη τη διάρκεια του 
έτους περιμετρικά από κάθε σημείο των εκβολών των 
ποταμών που εκβάλουν στους κόλπους Θεσσαλονίκης 
και Θερμαϊκό, συμπεριλαμβανομένων και των εκβολών 
του Πηνειού ποταμού, ως ακολούθως: 

α) Σε ακτίνα τριών (3) ναυτικών μιλιών με συρόμενα 
δίχτυα μηχανότρατας. 

β) Σε ακτίνα μισού (0,5) ναυτικού μιλίου με συρόμενα 
δίχτυα για την αλιεία οστράκων (αργαλειός, τσουγκρά¬ 
να). 

γ) Σε βάθη μικρότερα των δύο (2) μέτρων με ιχθυο- 
παγίδες και με παντός είδους δίχτυα. 

2. Απαγορεύεται η αλιεία με κάθε εργαλείο και μέσο 
καθ’ όλη τη διάρκεια του έτους περιμετρικά και σε ακτί¬ 
να πενήντα (50) μέτρων από μόνιμες εγκαταστάσεις 
οστρακοκαλλιεργειών. 

Αρθρο 11 

Σήμανση αλιευτικών εργαλείων 

Τα δίχτυα, τα παραγάδια και οι ιχθυοπαγίδες που χρη¬ 
σιμοποιούνται για αλιεία στους κόλπους Θεσσαλονίκης 
και Θερμαϊκό, σημαίνονται ως ακολούθως: 

1. Κατά τη νύχτα, στα άκρα τους, με ηλεκτρικούς φα¬ 
νούς, οι οποίοι έχουν χρώμα κίτρινο και είναι ορατοί 
τουλάχιστον από απόσταση πεντακοσίων (500) μέ¬ 
τρων. 

2. Κατά την ημέρα: 

α) Στα άκρα τους με σημαίες, οι οποίες έχουν κίτρινο 
χρώμα, σχήμα ισοσκελούς τριγώνου, με βάση είκοσι (20) 
εκατοστά και ύψος τριάντα (30) εκατοστά του μέτρου, 
από πλαστική ύλη, μη πτυχούμενες, πάνω σε πάσσαλο 
ύψους πενήντα (50) εκατοστών. 

β) Ενδιάμεσα με πλωτήρες, οι οποίοι έχουν κίτρινο 
χρώμα, σφαιρικό σχήμα, διάμετρο είκοσι (20) εκατοστά 
και σε αριθμό εξαρτώμενο από το μήκος της σειράς και 
κατά ελάχιστο ένας πλωτήρας ανά πεντακόσια (500) 
μέτρα. 

γ) Τόσο κατά τη νύχτα όσο και κατά την ημέρα στους 
πλωτήρες των άκρων θα αναγράφονται ευκρινώς με 
κεφαλαία γράμματα: 

αα) Τα στοιχεία αναγνώρισης του αλιευτικού σκάφους, 
στο οποίο ανήκουν τα αλιευτικά εργαλεία (αριθμός μη¬ 
τρώου αλιευτικού σκάφους (ΑΜΑΣ), όνομα σκάφους, 
αριθμός και λιμάνι νηολόγησης ή λεμβολόγησης ή βι¬ 
βλίου εγγραφής μικρών σκαφών (ΒΕΜΣ). 

ββ) Στον πλωτήρα της αρχής το γράμμα (Α) και στον 
πλωτήρα του τέλους το γράμμα (Τ). 

Αρθρο 12 

Καταργούμενες διατάξεις 

Από την έναρξη ισχύος του παρόντος διατάγματος 
καταργείται το π.δ. 189/1978 (ΦΕΚ 41 Α'), όπως τροπο¬ 
ποιήθηκε και ισχύει. 

Άρθρο 13 
Έναρξη ισχύος 

Η ισχύς του παρόντος διατάγματος αρχίζει έξι (6) 
μήνες μετά τη δημοσίευσή του στην Εφημερίδα της 
Κυβερνήσεως, εκτός από τις διατάξεις της παρα¬ 
γράφου 1 του άρθρου 8 που αφορούν την απόσταση 
μεταξύ των ημιμόνιμων εργαλείων, η ισχύς των οποί¬ 
ων αρχίζει το αργότερο το Φεβρουάριο του έτους 
2010 . 


Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΚΙΛΤΙΔΗΣ 

